سّيبير، ختيصار ديال سّيبيركافّي (من لفرانساوية Cybercafé) هوّا حانوت لّي كيبيع سّربيس ديال لكونيكسيو ل لأنترنيت ل عامة نّاس، ؤ عادة كيكون لخلاص فيه ب لوقت. صعيب نعرفو أول سيبير فين ؤ فوقاش بان ب تّحديد، مي واحد من بين لّولين كان بان ف سيول ف كوريا لجنوبية ف مارس 1988، ف جامعة د هونݣيك. ف هاد "سّيبير" كانو جوج د لپيسيّات ملِييِّين معا أنترنيت ب لخيط د تّيليفون، ؤ كانت لبلاصة كتّستاغل علا ود لّقاءات لعادية (أوفلاين) ؤ ب أنترنيت (أونلاين). ف يونيو 1991، شركة إيس إيف نيت أنصطالات أوريناطورات كيخدمو ب لفلوس ف بزاف د قهاوي ف سان فرانسيسكو ف لميريكان، ؤ كانت لخدمة د سّاس لّي كيعطيو ل لكليان هيّا لإيميل. ف لمغريب بانو أول سيبيرات ف لغالب ف فاس ف 1998، ؤ ب تّحديد أول واحد ف أوطيل شيراطون، ؤ كان لخلاص ديالو واصل ل 50 درهم ل سّاعة. Barney Warf, إيديتور (2018). The SAGE Encyclopedia of the Internet (بنڭليزية). ص. 125. "مقاهي الإنترنت بالمغرب." (بلعربية). 22 أكتوبر 2010. "مقاهي الأنترنيت... محطات للرحلة الى خارج التقاليد" (بلعربية). 2005.